**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/8845-1/2021.

**114/2021**

**HATÁROZAT**

* **veszélyhelyzetben átruházott hatáskörben meghozott döntésről** –

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság alapító okiratának módosításáról**

(amely a Tiszavasvári Településszolgáltatási és Vagyonkezelő Nonprofit Korlátolt Felelősségű Nonprofit Kft. taggyűlése vonatkozásában a 7/2021.(IV.29.) számú alapítói határozatnak minősül)

 A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. **Elfogadom a** Tiszavasvári Településszolgáltatási és Vagyonkezelő Nonprofit Korlátolt FelelősségűNonprofit Kft **alapító okiratának módosítását** a határozat 1. melléklete szerinti tartalommal.
2. A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét jelen határozatról tájékoztatom. A 2013. évi V. tv. (Ptk.) 3:109 § (4) bekezdés alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**INDOKOLÁS**

Az **54/2021. PM határozatban** döntés született arról, hogy **2021. július 1. napjával - közfeladat ellátása céljára** **határozatlan időtartamra** – Tiszavasvári Város Önkormányzata **ingyenes** **használatba adja a Tiva-Szolg Nonprofit Kft. részére az alábbi ingatlanrészeket:**

**A tiszavasvári ½ hrsz. alatti**, a valóságban **4440 Tiszavasvári, Báthori u. 6.** szám alatti - „Városi Kincstár és Irodaház” – ingatlanból – a jelenleg a Városi Kincstár használatában lévő **8 db iroda**, **1 db pénztár helyiség**, **1 db teakonyha**, **vizesblokkok, akadálymentes WC és közösségi tér** /ügyféltér, előcsarnok, közlekedők/ **összesen 266,7** m2 nagyságú rész.

**Fentiek értelmében a Tiva-Szolg Nonprofit Kft. alapító okiratában szükséges a székhelyváltozást átvezetni 2021. július 1. napjával akként, hogy** a tiszavasvári ½ hrsz. alatti, a valóságban **4440 Tiszavasvári, Báthori u. 6. szám alatti ingatlan kerül bejegyzésre.**

Tiva-Szolg Nonprofit Kft. és Tiszavasvári Város Önkormányzata között a jelenleg a Tiva-Szolg Nonprofit Kft. által használt 4400 Tiszavasvári, Városháza tér 4. szám alatti ingatlanban lévő irodahelyiségek használati jogviszonya 2021. június 30. napjával megszüntetésre kerül.

**Tiszavasvári Város Önkormányzata az alább felsorolt sportlétesítmények üzemeltetése feladat ellátásával** - 2021. július 1. napjától **Tiva-Szolg Nonprofit Kft. bízza meg**, közfeladat ellátása céljából a Tiva-Szolg. Nonprofit Kft-vel hatályban lévő közszolgáltatási szerződés időtartamára**, így ezeket is szükséges telephelyként feltüntetni a Kft. alapító okiratában. Érintett ingatlanok/sportlétesítmények:**

* **Városi Sportcsarnok, Salakpálya 4440 Tiszavasvári, Petőfi utca 1-3.**
* **Városi Sporttelep 4440 Tiszavasvári, fehértói utca 2/b (2438 hrsz.)**
* **Teniszpálya és streetball pálya 4440 Tiszavasvári, 2287/12. hrsz.**
* **Teniszpálya 4440 Tiszavasvári, Wesselényi utca 1. sz.**

**Továbbá és ezzel egyidejűleg szükséges a** Tiva-Szolg Nonprofit Kft alapító okiratában **feltüntetni az üzleti terv elkészítését is,** miszerint a Tiva-Szolg Nonprofit Kft. **ügyvezetője köteles tárgyév január 15. napjáig részletes éves üzleti tervet készíteni** *- működési terv, fejlesztési terv, költségvetési terv, eredménykimutatás, finanszírozás, szervezeti struktúra -,* **melyet a Felügyelő Bizottság jóváhagyása után a tulajdonos Tiszavasvári Önkormányzata Képviselő-testülete elé terjeszt.**Az ügyvezető köteles **éves beszámolót készíteni, - melyben felülvizsgálja az üzleti tervben szerepeltetett költségvetési tervet -** és annak jóváhagyásával egyidejűleg közhasznúsági mellékletet készíteni.

Magyarország Kormánya a veszélyhelyzet kihirdetéséről szóló **27/2021. (I.29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A **Belügyminisztérium és a Miniszterelnökség „Figyelemfelhívás és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. §-ának (4) bekezdésének alkalmazásával kapcsolatban** önkormányzati intézmény átszervezésénél” megnevezésű 2020. április 30. napján kelt „Figyelemfelhívásában” leírja, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdésének rendelkezése **nem döntési, hanem az állásfoglalási hatáskör gyakorlását nem teszi lehetővé a polgármester – társulások esetében a társulási tanács elnöke – számára veszélyhelyzetben.**

A katasztrófavédelmi törvény hivatkozott rendelkezései szerinti jogkör és fent idézett minisztériumi tájékoztató alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 29.

 **Szőke Zoltán**

 **polgármester**

*114/2021. PM határozat 1. számú melléklete*